Die Sentraal-Amerikaanse migrantetrek | Maroela Media
Hondurese immigrante wat uit Mexiko gedeporteer word, wag om terug huis toe geneem te word nadat hulle nie suksesvol oor die VSA se grense kon kom nie. Byna al die migrante by die busterminaal het dieselfde gesê: Miskien nie vandag nie, miskien nie môre nie, maar hulle beplan om weer te probeer. Foto: ANA/AP Foto/Moises Castillo.
Tans beweeg 'n trek van duisende mense uit veral Honduras, 'n arm en onstabiele Sentraal-Amerikaanse staat, deur Mexiko op pad na die VSA. Volgens simpatieke beriggewing is dit mense, veral gesinne, wat net nie meer kans sien vir die onhoudbare toestand in Honduras nie, met skrikwekkende misdaad, armoede, werkloosheid en korrupsie, en wat 'n beter lewe in die VSA soek en daar wil werk. Hulle het reeds die grense van Guatemala en Mexiko oorgesteek sonder dat hulle gekeer is.
As 'n mens dit egter van naderby bekyk en kan onderskei tussen propaganda vir die mense wat op trek is, aan die een kant, en fopnuus aan die ander kant, dan val op dat die trek nie sommer net spontaan gebeur het nie, maar aangewakker is.
Dit is ook nie moontlik om duisende kilometers in duisendtalle te trek sonder die nodige logistieke ondersteuning nie. Dis te betwyfel dat arm Mexikane hul huise en besittings met die migrante deel, ten spyte van die romantiese idee van die solidariteit van die armes. Dit kan vermoed word dat 'n goed befondsde en Westers bestuurde organisasie daaragter sit. Die naam George Soros word genoem, maar dit is nie bewys nie. Een organisasie wat beslis daarby betrokke is, is Pueblos Sin Fronteras (Volke sonder grense) wat, ten spyte van sy Spaanse naam, 'n Amerikaanse organisasie is, meer spesifiek uit Kalifornië, met hoofsaaklik wit Engelssprekende links-radikale aktiviste wat die uitgesproke doel het om grense omver te gooi. Hulle versorg die migrante met kos, verblyf en vervoer. (Hulle is geensins heeltyd te voet op pad nie, ten spyte van foto's wat dit so laat lyk.)
Die migrante is waarskynlik, net soos destyds in Europa 2015, met 'n vals belofte opgesweep en word op skandalige wyse misbruik as kanonvoer vir enkele radikale Westerlinge se skewe ideale. Dat die trek se bedoelings nie is om vreedsaam as werksoekers aan te meld en om die VSA as hul beloofde land te sien nie, word ook onderskraag deur hul aggressiewe optrede, hul anti-VSA- en anti-Trump-slagspreuke en die feit dat hulle vlae van hul land van herkoms swaai. Dit laat hulle eerder soos 'n ongewapende aanvalsmag as 'n groep vlugtelinge lyk.
Die tydsberekening van die trek laat 'n mens ook wonder. Sentraal-Amerika is nog altyd arm en die VSA nog altyd 'n plek van versugting. Hoekom vind die massatrek juis nou plaas, kort voor die Amerikaanse middeltermynverkiesing en met sterk fokus op president Trump? Hoekom het so iets nie gebeur tydens die bewind van president Obama (wat baie meer simpatiek teenoor immigrante was) nie?
President Trump het reeds aangekondig dat hy die trek nie oor die grens sal laat kom nie. Dit is egter 'n lang grens en die beloofde muur is nog net gedeeltelik gebou. Die organiseerders weet dit en wil waarskynlik 'n konfrontasie hê wat die gehate Amerikaanse regering in 'n slegte lig sal stel, wat hulle ook al doen. Word die migrante hardhandig terug gedwing en sterf daar vroue en kinders, sal dit kosbare anti-Trump-propagandamateriaal oplewer. Breek hulle deur, word Trump as magtelose grootprater aan die kaak gestel.
Die ironie van die saak is dat die kamstige solidariteit wat tussen volkere bewerkstellig moet word deur die ryk lande met armes te laat oorstroom, en arm en ryk gedwonge te vermeng, juis die teendeel tot gevolg het, naamlik aandrang op beter grense en voorkeur vir die eie. Onwettige immigrasie is ook een van die hooftemas van die middeltermynverkiesing in die VSA, baie meer as in die verlede.
Die gebeure herinner aan 2015, toe eweneens duisende, selfs honderde duisende mense uit die Midde-Ooste via die Balkan na veral Duitsland gestroom het. Anders as Trump en waarskynlik die meerderheid Amerikaners, het kansellier Merkel en haar landgenote die mense met ope arms verwelkom en effektiewelik hul grens tot niet gemaak.
Hierdie gebeure vind plaas teen die agtergrond van die Verenigde Nasies se beoogde ooreenkoms oor wêreldwye migrasie waarin state hulle verplig tot allerhande maatreëls om migrasie te vergemaklik. Die VSA was die eerste staat wat aangekondig het dat hulle nie die ooreenkoms gaan teken nie. Dit het ander state, by name in Sentraal-Oos-Europa soos Oostenryk, Hongarye, Pole en Kroasië, en moontlik nog ander, aangemoedig om ook van die verdrag te onttrek.
Ek kan nogal dit verstaan hoekom Amerika die VN se migrasie ooreenkomste wil teenstaan. Hoeveel lande se burgers moet swaarkry omdat migrantelande se leiers net nie hul lande ordentlik bestuur nie.
Dit hang af of jy Fox News kyk of CNN wat jy gaan glo. Trump en Fox vertel vir die wêreld dit is duisende gevaarlike terroriste of ten minste gevaarlike misdadigers wat die USA gaan binne val en destabiliseer. Kyk na die beeld materiaal. Dit is honger mense met kinders wat desperaat is.
Trump is reeds n magtelose grootprater, vanaf die oomblik toe die demokrate beheer geneem het van die HVV. Of die immigrante gaan deurbreek op die grens van Mexico en Amerika of nie, enige opdragte vir optrede van Trump sal teen Trump gebruik word. Die immigrasie karavaan wat uitlokking en provokasie ten doel het om Trump tot optrede te dwing, watter kant toe ookal, is strategies uitstekend beplan. Hier kom groot sports, want daar wag n verloor, verloor situasie wat Trump kan ontbloot vir iets wat net voordelig gaan wees vir die demokrate, dis Virseker! Viva democracy, viva!
Daar is n sinister mag agter dit soos in die bybel voorspel ..ons veg nie teen vlees en bloed maar teen n bose mag ..dis geestelike oorlogvoering
Ons land gaan ten gronde net soos Honduras, Venezuela, Guatemala ens. Na 'n kwart eeu van ANC regering kan ek met oortuiging se ek het geen skuld daaraan nie. Ek gehoorsaam die wet en ek betaal belasting. Niemand kan my met reg daarvan beskuldig dat ek deel het aan die geweld en wetteloosheid nie. Ons kinders is grootgemaak om almal te respekteer ongeag kleur, ras, kultuur en tradisies, geloof of seksuele orientasie. Hulle verdien nie die antagonisme wat hulle hier ervaar nie. Jongmense wat kan immigreer doen dit nou met waardigheid. Die wat nie nou kan of nog nie wil… Lees meer »